Ma se slim truuk om kleuter tevrede te hou | Maroela Media
Fuki Sato (Foto: Neji Sato/Twitter)
Dié ma het 'n slim plan beraam om seker te maak haar kleuter bly tevrede – selfs al sou sy vinnig uit die vertrek wou verdwyn.
Fuki Sato van Japan word geloof vir haar plan om te verhoed dat haar kleuterseuntjie begin huil.
"Dis moeilik, want my eenjarige huil sodra hy nie meer sy ma kan sien nie," het Neji Sato, Fuki se man, op Twitter gesê.
Fuki het 'n lewensgrootte kartonuitknipsel van haarself laat maak en los dit nou in die vertrek sodat haar kleuter kan dink sy is nog steeds daar.
Die egpaar het verskillende kartonuitknipsels van Fuki laat maak – een waar sy regop staan en 'n ander waar sy byvoorbeeld kniel.
Neji het gesê dit duur gewoonlik 20 minute voor hul seuntjie agterkom dis nie regtig sy ma nie. Hy het ook 'n video gedeel om te wys hoe die ma stilletjies verdwyn en haar "plaasvervanger" sy doel dien.
Baie oulike idee. Dan sit jy nog 'n stukkie musiekie by wat soos Stukkie van der Merwe klink (grappie).
En as mens die karton uitknipsel om draai dan staan die Boogieman daar… vir wanneer hy stout is.
Ag nee, dit is nou plein stoutgeit van daardie kind. Genade, watter vrou, in die hedendaagse lewe, het vandag tyd om 100% van haar tyd aan haar kind te spandeer en 100% by te wees die hele tyd? Kinders moet mos leer om hulself te vermaak ook.